ดาวโจนส์ปิดลบ/น้ำมันบวก/ทองพุ่ง
หุ้นดาวโจนส์ปิดลดลง 68.13 จุด นักลงทุนกังวลระงับใช้วัคซีนจอห์นสัน แอนด์ จอห์นสัน ด้านราคาน้ำมันเพิ่มขึ้น 48 เซนต์ ขณะที่ทองคำพุ่ง 14.90 ดอลลาร์
14 เม.ย. 2564

ดัชนีอุตสาหกรรมดาวโจนส์ลดลง 68.13 จุด หรือ 0.20% ปิดที่ 33,677.27 จุด ดัชนีเอสแอนด์พี500เพิ่มขึ้น 13.60 จุดหรือ0.33%ปิดที่ 4,141.59 จุดและดัชนีแนสแด็กเพิ่มขึ้น 146.10 จุดหรือ1.05%ปิดที่ 13,996.10 จุด
ดัชนีดาวโจนส์ตลาดหุ้นนิวยอร์กปิดลบเมื่อวันที่ 13 เม.ย. นักลงทุนกังวล หลังจากสหรัฐระงับการใช้วัคซีนต้านโควิด-19 ของบริษัทจอห์นสัน แอนด์ จอห์นสัน อันเนื่องมาจากกรณีการพบลิ่มเลือดอุดตันที่เป็นอันตรายในผู้ที่ได้รับวัคซีนของบริษัท
สัญญาน้ำมันดิบเวสต์เทกซัส อินเตอร์มีเดียต หรือ ไลต์สวีตครูด งวดส่งมอบเดือนพฤษภาคม เพิ่มขึ้น 48 เซนต์ ปิดที่ 60.18 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนมิถุนายน เพิ่มขึ้น 39 เซนต์ ปิดที่ 63.67 ดอลลาร์ต่อบาร์เรล
ราคาทองคำตลาดโคเม็กซ์ งวดส่งมอบเดือนมิถุนายน เพิ่มขึ้น 14.90 ดอลลาร์ ปิดที่ 1,747.60 ดอลลาร์ต่อออนซ์